TV7 JERUUSALEMMA UUDISED
Eetris on Jeruusalemma Uudised. Tere õhtust!
Kas ÜRO inimõigusühendus on erapooletu?
USA presidendi teade,
et riik kaalub lahkumist ÜRO Inimõiguste Nõukogust
on paljude meelest põhjendatud.
2016. a lõpus oli ühendusel 47 liikmesriiki,
kellest 29t peetakse inimõiguste rikkujateks.
Paljudes neist kehtib surmanuhtlus, meedial pole sõnavabadust,
nad rõhuvad vähemusi ja toetavad avalikult terrorismi.
Kas sellisest ühendusest
leiab piisavalt erapooletust ja professionaalsust?
Seda küsivad nii USA kui Iisrael.
USA seisis jõuliselt Iisraeli eest
nädala eest toimunud Human Rights Watchi istungil.
Kas teise templi aarded on Vatikani keldris?
Taas kord on pakutud võimalust,
et kui roomlased hävitasid 70. a AD
Herodese ehitatud nn teise templi,
viidi suur osa selle aardeist Rooma.
Sellest tunnistab ka tuntud monument Tituse Triumfikaar,
mis asus toona Rooma viiva tee ääres.
Triumfikaarel kujutati templiriistu ja suurimat huvi äratanud menoorat
ehk suurt 1,5 meetri kõrgust, kullatud 7-harulist küünlajalga,
mille koopia asub Jeruusalemma vanalinnas.
Nüüd nõutakse originaali tagastamist selle õigusjärgsetele omanikele.
Vatikani suhete soojenedes juudikogukonnaga
on viimane taas menoora kõneks võtnud.
Samal ajal käib ortodoksses judaismis ka avalik debatt
kolmanda templi ehitamise teemal.
Vatikan on olnud teise templi aarete ja eriti menoora osas üsna ettevaatlik
ning pole kunagi otseselt möönnud templiriistade oma valduses hoidmist,
kuigi paljud ajaloolised faktid viitavad selle tõenäosusele.
Tuntud ajaloolane Josefus Flavius mainib,
et menoora oli 75. a AD ehitatud Vespasianuse Rahu templis.
Vatikani muinsuskaitseametnikud möönavad,
et ühel nn Borgia kinnistu toa seinal on menoorat kujutav freskojoonis.
Hoone valmis paavst Alessandro VI ajal,
kelle ametiaeg algas 1492. a.
Siis algas ka Hispaania juutide sundpööramine ja väljaajamine.
Haruldaselt karmid sademed piitsutasid Eilati linna.
Eilati kandis Lõuna-Iisraelis sajab tavaliselt vaid mõni cm aastas.
Kuid eelmine nädal tõi rõõmuüllatuse ja ka veidi probleeme.
Piirkonda tabas äkiline raju,
mis tõi kaasa massiivsed sademed nii vee kui rahe kujul.
Tänavad olid üleujutatud, lennuväli tuli sulgeda
ja turistid kadusid randadest.
Tasakaaluks puhkes lõunapoolne kõrb paari päevaga uhkesse lillerüüsse.
Kahe päevaga tuli maha üle poole piirkonna igaaastastest sademetest.
Iisrael rõõmustab selliste loodusilmingute üle
ja peab neid Jumala õnnistuseks.
Iraani ülemjuht õhutab palestiinlasi uuele intifadale.
Ajatolla Khamenei kutsus palestiinlasi
alustama uut intifadat Iisraeli valitsuse vastu,
mida ta ohtlikuks kasvajaks nimetas.
Tema sõnul pole palestiinlastel muud võimalust kui hoida võitlusleeki
nagu nad senigi on teinud ja nagu Allah neilt nõuab.
Allahi loal käivitab tulevane intifada võitluse ajaloos uue tähtsa etapi
ja toob okupatsioonivõimule taas kaotuse.
Khamenei ei maininud, millal ja mis sõjas tuli esimene kaotus.
"Palestiinlaste intifada müriseb endiselt äikese jõus
ja saavutab nii oma eesmärgi ehk kogu Palestiina vabastamise.
Ükski kompromiss ega kahe riigi lahendus ei tule kõne allagi,"
jätkas ajatolla Khamenei oma poeetilist sõnavõttu.
Hamas lisab tunnelitegevuse hoogu.
Gazat valitsev Hamas alustas uut peatükki
uue juhi Yahya Sinwari juhtimisel,
seda ka seoses tunnelitegevusega.
2014. a sõjas hävitas Iisrael 34 rünnakutunnelit,
mis olid sügavale Iisraeli kaevatud.
Hamas siiski ei lõpetanud oma tunnelikaevamist
ei Egiptuse ega Iisraeli suunas, kuigi mõlemad neid pidevalt hävitavad
Üksnes Iisraeli piiri suunas kaevatakse hetkel 15 tunnelit.
Raha pole Hamasile ilmselt probleem,
kuna ühe tunneli hinnaks arvatakse keskmiselt miljon dollarit.
Selle maksavad kinni EL, ÜRO ja lääneriigid
ja palju väiksema panusega araabiamaad.
Uue juhi sõnul on tulevane tegevus agressiivsem ja tõhusam
kui eelmise, maapaos elanud juhi Khaled Mashaali ajal.
Poliitikaga tegeletakse vähem
ja keskendutakse palestiinlaste vabastamisele.
Pildil on Hamasi juhtkaksik -
vasakul Ismail Haniyeh ja paremal Sinwar.
Yahya Sinwar oli varem
üks Hamasi sõjalise tiiva Izz al-din al-Qassam brigaadi ülemaid.
Tal on ka lähedased suhted Iraaniga,
kust voolab jätkuvalt Gazasse abi ja relvi.
Sinwar vabanes Iisraeli vanglast 2011. a
pärast 22-aastast vangistust seoses mitmete mõrvadega.
Iidne Niinive paljastab oma saladusi.
Prohvet Joona raamatust tuntud Niinive linnast
on avastatud ka mitmeid piibliarheoloogilisi leide.
Üle 2600 aasta eest ehitas toonane Assüüria kuningas Sanherib,
kes valitses aastail 705-681 ema, endale kombekohaselt uhke palee.
Hiljem sai Niinivest tänane Mosul.
Linn asub Põhja-Iraagis
ja on olnud ca kolm aastat üks ISISe tähtsamaid kantse.
Muude hirmutegude kõrval harrastas ISIS ka rüüstamist,
lõhkudes meelevaldselt korvamatuid ajaloolisi ehitisi
ja röövides nende iidseid artefakte, mis edasi kollektsionääridele müüdi.
Pärimuse järgi ehitati Sanheribi palee kohale
prohvet Joona mälestuseks haud.
Selle lasi ISIS kolme aasta eest õhku,
kuid nüüd leiti selle alt üsna hästi säilinud Sanheribi palee.
See on tänaseks kõik.
Kena õhtu jätku ja jääge TV7 kanalile!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.